Diari Oficial de la Generalitat Valenciana


Sumari del DOGV 7035, del 30-05-2013 (2013/5625)

RESOLUCIÓ de 10 d'agost de 2012, de la Direcció General d'Energia, per la qual s'atorga autorització administrativa de construcció i s'aprova el projecte tècnic d'execució de la línia subterrània a 132 kV, simple circuit, d'alimentació a la subestació transformadora de client ST Oxigen, de 132/10,5 kV, de la seua titularitat, des de la subestació transformadora de distribució de 132/20 kV, denominada ST Port de Sagunt d'Iberdrola Distribució Elèctrica, SAU, en el terme municipal de Sagunt, província de València. Expedient número ATLINE/2011/341/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/5625


Data del document
:   10-08-2012

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * centre d'ensenyament

RESOLUCIÓ de 10 d'agost de 2012, de la Direcció General d'Energia, per la qual s'atorga autorització administrativa de construcció i s'aprova el projecte tècnic d'execució de la línia subterrània a 132 kV, simple circuit, d'alimentació a la subestació transformadora de client ST Oxigen, de 132/10,5 kV, de la seua titularitat, des de la subestació transformadora de distribució de 132/20 kV, denominada ST Port de Sagunt d'Iberdrola Distribució Elèctrica, SAU, en el terme municipal de Sagunt, província de València. Expedient número ATLINE/2011/341/46.  
 [2013/5625]  
Vist l'expedient amb referència ATLINE/2011/341/46 incoat pel Servici Territorial d'Energia de València a instàncies d'Oxígeno de Sagunto, SL, amb domicili als efectes de notificacions en 08013 Barcelona, carrer Aragó, número 300, relatiu a la sol·licitud de 30 de setembre de 2011, sobre autorització administrativa i aprovació del projecte d'execució per a la construcció de la línia subterrània d'energia elèctrica a 132 kV, simple circuit, d'alimentació a la subestació transformadora ST Oxígeno de la seua titularitat, en el terme municipal de Sagunt, província de València.  
A la mencionada petició s'acompanya el referit projecte tècnic de la instal·lació, firmat pel tècnic competent.  
Vist que la informació pública de la mencionada sol·licitud va fer-se en el Diari Oficial de la Comunitat Valenciana del dia 19 de gener de 2012, als efectes previstos en l'article 9 del citat Decret 88/2005, de 29 d'abril, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la sol·licitud exposada.  
Resultant que, conforme al mencionat Decret 88/2005, de 29 d'abril, es va traslladar a l'Ajuntament de Sagunt la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, la sol·licitud i l'informe sobre l'adaptació del projecte al planejament urbanístic que siga d'aplicació.  
  
L'Ajuntament de Sagunt va contestar favorablement a la instal·lació projectada.   
El mencionat informe va ser comunicat a l'empresa sol·licitant, que va manifestar la conformitat amb el seu contingut.  
Vist que, d'acord amb el que establix el Decret 88/2005, de 29 d'abril, va ser remesa la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si fa el cas, els condicionats oportuns, concretament els següents:  
  
· Aigües de Sagunt emet informe favorable a la instal·lació projectada, amb les condicions particulars que en el seu escrit es contenen.  
· Depuración d'Aigües del Mediterrani (EPSAR), emet informe favorable a la instal·lació projectada sempre que s'execute de conformitat amb els condicionants referides en l'informe presentat.   
· Telefónica de España, SAU, manifesta la seua conformitat a l'execució dels treballs, amb els condicionats genèrics continguts en l'informe emés.  
· Gas Natural SDG, SA, informa respecte de les possibles xarxes de distribució de gas, així com dels condicionants d'execució d'obres pròximes a les xarxes de distribució de gas.  
· Iberdrola Distribución Eléctrica, SAU, manifesta la seua conformitat amb la instal·lació projectada sempre que en el paral·lelisme que afecta les línies de 132 kV de la seua propietat es complisca la distància mínima de dos metres de separació entre prismes i s'executen segons el que s'ha reflectit en els plànols.   
No figuren en l'expedient els informes sol·licitats pel Servici Territorial d'Energia de València a la Confederació Hidrogràfica del Xúquer del Ministeri d'Agricultura, Alimentació i Medi Ambient i a la Demarcació de Carreteres de l'Estat del Ministeri de Foment.  
Traslladats els informes contestats a l'empresa sol·licitant, manifesta la seua conformitat.  
Considerant que, amb data 13 de juny de 2012, el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar declaració d'impacte ambiental per la qual s'estimava acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen d'aplicació, el projecte d'execució de la línia elèctrica d'alta tensió a 132 kV, simple circuit, d'alimentació a la ST Oxígeno, promogut per Oxígeno de Sagunto, SL, en el terme municipal de Sagunt, província de València, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.   
Vist l'escrit presentat en data 4 de juliol de 2012 per l'empresa Oxígeno de Sagunto, SL, en l'expedient referit davant del Servici Territorial d'Energia de València, per mitjà del qual acompanya l'annex al projecte de la línia subterrània interessada on s'inclou, per a la seua tramitació conjunta, la posició d'eixida d'esta línia (denominada L-5 Oxígeno) a ubicar en la subestació transformadora de 132/20 kV ST Port de Sagunt, titularitat de Iberdrola Distribución Eléctrica, SAU, on consta l'escrit de conformitat d'esta, per a incloure la nova posició de línia de 132 kV a instal·lar dins de la subestació en relació amb les afeccions a les infraestructures elèctriques de la seua competència, sempre que es complisquen les condicions previstes en el projecte presentat.  
  
Resultant que figura en l'expedient la còpia de la resolució emesa en data 4 de novembre de 2011 pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual es considera que l'ampliació de la subestació transformadora de 132/20 kV ST Port de Sagunt per a la construcció de la nova posició de línia (denominada L-5 Oxígeno) promoguda per Oxígeno de Sagunto, SL, no requerix avaluació d'impacte ambiental, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable.  
  
Resultant que, d'acord amb les sol·licituds i els projectes presentats, la finalitat que es pretén amb la construcció d'estes instal·lacions és interconnectar en 132 kV la subestació elèctrica ST Port de Sagunt, propietat de Iberdrola Distribución Eléctrica, SAU, i la nova subestació transformadora ST Oxígeno, de 132/10,5 kV, propietat d'Oxígeno de Sagunto, SL, a fi de satisfer la necessitat de dotació de subministrament elèctric d'una nova planta industrial dedicada a la generació d'oxigen ubicada en el terme municipal de Sagunt.  
Resultant que el Servici Territorial d'Energia de València, competent per a la instrucció de l'expedient de sol·licitud, ha informat favorablement la proposta.  
Considerant d'aplicació el que disposen els articles 73, 74 i 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera, i d'Organització de la Generalitat Valenciana.  
  
Atés que la present instal·lació a l'estar radicada íntegrament en el territori de la Comunitat Valenciana, i no estar enquadrada dins de les previstes en l'article 3.2.a de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.  
Considerant que d'acord amb l'article 3, incís a, del Decret 88/2005, de 29 d'abril, la present instal·lació està enquadrada en el grup primer com a línia d'alta tensió privada per a ús d'un sol consumidor, i està sotmesa als procediments administratius que establix el dit reglament, d'acord amb el que preveu el seu article 2.2.  
Considerant que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre, concordat amb el que preveu l'article 4.1.a del citat Decret 88/2005, de 29 d'abril.  
Esta Direcció General d'Energia, resol:  
  
Primer  
Atorgar a Oxígeno de Sagunto, SL, l'autorització administrativa de construcció de la línia subterrània d'energia elèctrica a 132 kV, simple circuit, d'alimentació a la subestació transformadora ST Oxígeno, de 132/10,5 kV, de la seua titularitat des de la subestació transformadora de distribució de 132/20 kV, denominada ST Port de Sagunt de Iberdrola Distribución Eléctrica, SAU, en el terme municipal de Sagunt, província de València, les característiques principals de la qual són les següents:  
  
· Origen, traçat i fi:  
Comença en la nova posició de línia de 132 kV, denominada L-5 Oxígeno, propietat d'Oxígeno de Sagunto, SL, a ubicar en la ST Port de Sagunt, titularitat de Iberdrola Distribución Eléctrica, SAU, continua la línia tota ella en un únic tram subterrani pel carrer Acereria de Sagunt, a Sagunt, província de València, fins a l'entrada en la subestació ST Oxígeno, de 132/10,5 kV, propietat d'Oxígeno de Sagunt, SL.   
  
· Tensió nominal: 132 kV (1a categoria).  
· Freqüència: 50 Hz.  
· Tipologia constructiva: subterrània.  
· Nombre de circuits: un (simple).  
· Potència màxima de transport: 162 MVA.  
· Conductor: cable d'aïllament sec, tipus HEPR-Z1-OLOT 76/132, amb secció de conductor 1200 mm²-alumini, i pantalla metàl·lica de corona de fils de coure, de secció 280 mm². Porta un cable de comunicacions de diàmetre =16 mm. per fibra òptica.  
· Terminals: es disposarà d'un terminal unipolar per fase, de tipus exterior, de pas aeri a subterrani, de tensió nominal 145 kV, i tensió suportada 650 kV.  
La nova posició de línia d'eixida des de la ST Port de Sagunt, s'instal·larà en el parc d'intempèrie d'esta, en configuració simple barra, i s'equiparà amb tres botelles terminals per a cable de 132 kV, tres parallamps autovalvulars, un seccionador aïllador de barres i un equip compacte PASS (Plug And Switch System) que albergarà, en el seu interior, un seccionador amb posada a terra, tres transformadors d'intensitat i tres transformadors de tensió, i un interruptor; tot això encapsulat en una envoltura metàl·lica amb gas SF6 en el seu interior).  
· Posada en terra: en els trams amb instal·lació tipus Single point, a cada circuit s'acompanyarà un cable de coure equipotencial de continuïtat de terra de secció igual o superior a la de la pantalla. La connexió a terra serà directa en un dels extrems i en l'altre es realitzarà a través de descarregadors.  
· Parallamps: en els suports per a terminals i la interlocutòria de les vàlvules s'instal·larà un parallamps d'òxid metàl·lic en cada fase de 132 kV de tensió a xarxa.  
· Obra civil: La instal·lació estarà formada per un circuit soterrat en l'interior de tubs, disposats en forma de portell i embeguts en prisma de formigó.  
· Longitud: 262 metres.  
· Pressupost: sis-cents seixanta-quatre mil cent trenta-nou euros amb cinquanta-un cèntims d'euro (664.139,51 €) de la canalització i dos-cents cinquanta-tres mil set-cents cinquanta-quatre euros amb deu cèntims d'euro (253.754,10 €) de la posició de línia d'eixida des de la subestació.  
  
Segon  
Aprovar el projecte d'execució, firmat pel tècnic competent, per a la construcció de les instal·lacions esmentades en el punt primer de la present resolució.   
La present autorització i aprovació de projecte queda sotmesa a les condicions següents:  
a) Conforme amb l'article 6.4 del Decret 88/2005, de 29 de novembre, el seu atorgament es realitza sense perjuí de les concessions, autoritzacions, llicències i permisos, tant públiques com privades, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
b) Les instal·lacions hauran d'executar-se segons el projecte aprovat. En cas de que siga necesari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent aprovació.  
c) El termini d'execució de l'obra serà de tres mesos a comptar des de l'endemà de la notificació de la present resolució. No obstant això, amb anterioritat a la finalització del dit termini, Oxígeno de Sagunto, SL, podrà sol·licitar una ampliació del termini per mitjà d'una sol·licitud motivada davant d'este òrgan directiu.   
d) El titular donarà compte de la terminació de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, el qual acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
e) Les de naturalesa mediambiental establides en la declaració d'impacte ambiental, de 13 de juny de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. S'adoptaran les mesures que, si és el cas, establisca l'òrgan competent en patrimoni cultural. En el cas d'aparéixer alguna troballa durant les obres, es procedirà a la suspensió temporal de les obres i haurà de ser comunicat al susdit òrgan.  
2. Finalitzades les obres, s'efectuarà una neteja general de la zona i restauració de les infraestructures de l'entorn afectades.  
3. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i execució de les mesures preventives i correctores propostes i la comprovació de la seua eficàcia.  
4. Qualsevol modificació o ampliació del projecte presentat, hauran de ser comunicades a l'òrgan ambiental competent que establirà, si és procedent, l'aplicació de noves mesures correctores.  
f) L'Administració deixarà sense efecte la present resolució en qualsevol moment en què observe l'incompliment de les condicions imposades en ella.  
  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, amb l'advertiment que la seua publicació es realitza igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, esta no s'haguera pogut practicar.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 10 agost de 2012.- El director general d'Energia: Antonio Cejalvo Lapeña.